
	[bookmark: nev]TÁDICS KITTI MÁRIA
Politológia
BA, 6. félév
Eötvös Loránd Tudományegyetem
Állam- és Jogtudományi Kar
	






Témavezető:
	Dr. Arató Krisztina
egyetemi docens, ELTE ÁJK




A közép-európai regionális együttműködés motorja: a Visegrád Csoport

A 2008-as gazdasági és pénzügyi válság hatására az Európai Unióban felvetődött a fiskális uniónak, illetve az eurózóna tagállamok megerősített együttműködésének lehetősége, amely az uniós tagságuk devalválódását a monetáris unióhoz való csatlakozással elkerülni igyekvő, eurózónán kívüli közép-európai államok számára a regionális együttműködés új perspektíváját veti fel. Noha Szlovákia már bevezette a közös valutát, a Visegrád Csoport többi államának a kérdésben való egyeztetése és állásfoglalása nem csupán a döntéssel járó komparatív előnyöket növelheti, de nagymértékben befolyásolhatja a kooperáció jövőjét. Számolva az együttműködést hátráltató tényezőkkel (pl.: a régióban jellemző nemzeti-etnikai konfliktusok, egymással szembeni bizalmatlanság, gazdasági fejlettségbeli különbségek a régió államai között, az egyes nemzeti kormányok eltérő ideológiai hovatartozása, stb.) a célom, hogy bizonyítsam a Visegrád Csoportban rejlő potenciált. Dolgozatomban elsőként a Közép-Európa fogalom történeti változásait tekintem át, ezt követően rátérek a visegrádi együttműködés fejlődésére, végül a V4 különböző szakpolitikai, illetve általános politikai kérdésekben, konfliktusok során való együttműködését elemzem.



